*«Қазақстан Республикасының кейбір заңнамалық актілеріне дене шынықтыру және спорт, сондай-ақ нормалардың артық (шамадан тыс) заңнамалық регламенттелуін болғызбау мәселелері бойынша өзгерістер мен толықтырулар енгізу туралы»*

**Құрметті \_\_\_\_\_\_\_\_\_\_!**

**Құрметті депутаттар!**

**Қазақстан Республикасы Үкіметінің 2023 жылға арналған заң жобалау жұмыстарының жоспарына сәйкес** *(Қазақстан Республикасы Үкіметінің 2022 жылғы 29 желтоқсандағы № 1092 қаулысымен бекітілген)*Туризм және спорт министрлігі «Қазақстан Республикасының кейбір заңнамалық актілеріне дене шынықтыру және спорт, сондай-ақ нормалардың артық (шамадан тыс) заңнамалық регламенттелуін болғызбау мәселелері бойынша өзгерістер мен толықтырулар енгізу туралы» заң жобасы әзірленді.

**2 СЛАЙД**

Заң жобасында келесідей заңнамалық актілерге **163 түзетулер** көзделген:

- «Халық денсаулығы және денсаулық сақтау жүйесі туралы» Қазақстан Республикасының 2020 жылғы 7 шiлдедегi Кодексі;

***Анықтама үшін: 137 түзету,*** *оның ішінде әкімшілік реформаның 2-кезеңі (ревизия) шеңберінде ҚР Туризм және спорт министрлігінің* ***ережесі деңгейіне қолданыстағы******66 функцияның 31-і түсірілді.***

- «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңы;

***Анықтама үшін: 2 түзету*** *- облыс және Республикалық маңызы бар қалалар әкімдігінің және аудандық маңызы бар әкімдіктердің құзыреті деңгейінде* ***«бұқаралық спорт»*** *ұғымын* ***«дене шынықтыру»*** *ұғымына ауыстыру.*

**«Мемлекеттік аппараттың қызметін бюрократиядан арылту жөніндегі шаралар туралы» Қазақстан Республикасы Президентінің 2022 жылғы 13 сәуірдегі № 872 Жарлығы шеңберінде (заңнамалық актілерді тексеру):**

«Қазақстан Республикасындағы туристік қызмет туралы» 2001 жылғы 13 маусымдағы Қазақстан Республикасының Заңы;

***Анықтама үшін: 15 позиция*** *- уәкілетті органның құзыретін ҚР Туризм және спорт министрлігінің ережесі деңгейіне көшіру.*

* «Туристі міндетті сақтандыру туралы» 2003 жылғы 31 желтоқсандағы Қазақстан Республикасының Заңы;

***Анықтама үшін: 2 позиция*** *- уәкілетті органның құзыретін ҚР Туризм және спорт министрлігінің ережесі деңгейіне көшіру.*

* «Ойын бизнесі туралы» 2007 жылғы 12 қаңтардағы Қазақстан Республикасының Заңы;

***Анықтама үшін: 2 позиция*** *- уәкілетті органның құзыретін ҚР Туризм және спорт министрлігінің ережесі деңгейіне көшіру.*

* «Лотереялар және лотерея қызметі туралы» 2016 жылғы 9 сәуірдегі Қазақстан Республикасының Заңы.

***Анықтама үшін: 4 позиция*** *- уәкілетті органның құзыретін ҚР Туризм және спорт министрлігінің ережесі деңгейіне көшіру.*

Сондай-ақ, заң жобасында **2023 жылғы** **XIX Жазғы Азия ойындарының жеңімпаздары мен жүлдегерлерін қабылдау кезінде Қазақстан Республикасы Президентінің тапсырмаларын** іске асыруға мынадай түзетулер көзделген:

***Анықтама үшін:*** *2023 жылғы 11 қазандағы №23-01-13.6 хаттама.*

*2.2-тармақ.* ***спорт саласын қаржыландыру моделін******қайта қарау,*** *дене шынықтыруды, сондай-ақ өңірлердің ерекшелігіне сәйкес* ***спорттың нақты басым түрлерін*** *дамытуға басты назар аудара отырып, спортқа жоғары жетістіктерге бөлінетін қаражаттың қайтарымдылығын арттыру;*

*2.3-тармақ. қысқа мерзімде* ***спортты басқару институттары арасындағы жұмыс істеудің******және өзара іс-қимылдың бүкіл жүйесін қайта қарау;***

*3.2-тармақ. Олимпиада, Паралимпиада, Сурдлимпиада және Азия ойындарының бағдарламасына кіретін спорт түрлері бойынша* ***спорт резервін,*** *талантты және перспективті спортшыларды даярлау бойынша* ***қолайлы жағдайлар жасау*** *үшін тиісті шаралар қабылдау;*

*3.3-тармақ. спортшылардың дайындық деңгейін арттыру мақсатында тиісті* ***шаралар қабылдау*** *және* ***спорттық медицина мен фармакологиялық қамтамасыз етуді дамытуды*** *ескере отырып, заманауи инфрақұрылым құру.*

**3 СЛАЙД**

Бірінші. Спорт түрлеріне басымдық беру.

Қазіргі уақытта Қазақстанда спорттың 180 түрі дамуда.

***Анықтама үшін:*** *жазғы олимпиадалық – 46, қысқы олимпиадалық – 13, олимпиадалық емес – 67, ұлттық – 11, сурдлимпиадалық – 17, паралимпиадалық – 18, паралимпиадалық емес – 8.*

Сонымен қатар, тәуелсіздік жылдары **13 қысқы олимпиадалық спорт түрінің 5 түрінен** *(1 алтын, 3 күміс, 4 қола, барлығы 8 медаль),* **46 жазғы олимпиадалық спорт түрінен тек 13-і** ғана олимпиадалық марапаттарға ие болды *(14 алтын, 21 күміс, 36 қола, барлығы 71 медаль)*.

***Анықтама үшін:*** *Азия ойындарында 46 жазғы Олимпиада спортшыларының 33 түрі жүлделі орындарға ие болды.*

Спорт түрлері бойынша жүргізілген талдау нәтижелерін ескере отырып, Заң жобасымен **«жоғары жетістіктер спорты», «спорт резерві», «басым спорт түрлері»** ұғымдарын саралау және нақтылау рәсімін қоспай, **басым спорт түрлерін айқындау тәсілдеріне өзгерістер енгізу ұсынылады.**

Осы ретте, Олимпиадалық, Паралимпиадалық, Сурдлимпиадалық, Азия, Пара Азия ойындарының бағдарламаларына енгізілген және жоғары спорттық нәтижелері бар спорт түрлері басым спорт түрлері болады.

**4 СЛАЙД**

Мысалға, **Беларуссияда** басым спорт түрлері **25** олимпиадалық спорт түрлері, **Германияда – 18, Өзбекстанда – 17, Ұлыбританияда – 15.**

Осылайша, бұл елдерде олимпиадалық спорт түрлерінің тізімі қысқарып, әлеуеті бар спорт түрлері және медаль әкелетін спорт түрлеріне барынша бағытталған.

***Анықтама үшін:*** *Растау ретінде 2016 жылғы Олимпиада ойындарында велоспорттан 6 алтын, 4 күміс және 2 қола медаль жеңіп алған Ұлыбританияны атап өтуге болады.*

*Биылғы Азия ойындарының қорытындысы бойынша* ***Үндістан*** *спортшылары* ***22*** *алтын медаль жеңіп алды, оның ішінде 6 алтын жеңіл атлетикадан және 7 алтын спорттық оқ атудан.*

Бұл ретте уәкiлеттi органға жергiлiктi атқарушы органдар үшiн **спорттың басым түрлерiнiң тiзбесiн айқындау құзыретi берiледi.**

Себебі, қазіргі таңда жергілікті жерлерде **олимпиадалық емес спорт түрлеріне** басымдылық беріліп, **53-тен 110-ға дейін спорт түрі** дамып келеді, бұл спорт резервінің және олимпиадалық спорт түрлерінің нәтижелерінің азаюына алып келеді.

***Анықтама үшін:*** *Ақтөбе облысы 36 олимпиадалық емес спорт түрі, 20 жазғы олимпиадалық, Атырау облысы 41 олимпиадалық емес спорт түрі, 27 жазғы олимпиадалық, БҚО 39 олимпиадалық емес, 25 жазғы олимпиадалық, Павлодар облысы 38 олимпиадалық емес, 26 жазғы олимпиадалық, ШҚО 50 олимпиадалық емес, 30 олимпиадалық спорт түрі.*

***5* СЛАЙД**

**Екінші. Спорт саласындағы басқару институттары арасындағы өзара іс-қимылды қайта қарау.**

Мемлекеттік қолдауды алу үшін кейбір **федерациялар бір спорттың бірнеше бағыттарын дамытуда**.

Мысалы, бүгінгі таңда каратэнің әртүрлі стильдері мен бағыттарын дамытатын және мемлекеттік бюджеттен қаржы алатын **11 каратэ федерациясы** *(WKF, ашихара, до кёкушинкай, до Шотокан, Кекушинкай, Кекушинкай-кан, шинкиокушинкай, кёкушин будокай, мейбукан годзю-рю карате-до, кёкусин-кан каратэ-до)* жұмыс істейді. **Азия ойындары бағдарламасында WKF деген бір ғана каратэ федерациясы көрсетілген.**

Дәл осындай жағдай **таэквондоның 3 түрінде** байқалады: WTF, ITF және GTF, **ММА-да 2 түрі бар**: аралас жекпе-жек және Nomad MMA.

Бұл мәселе бір спорт түрінен **бір федерацияны ғана тану** арқылы заңнамалық тұрғыдан реттеледі.

***Анықтама үшін:*** *қолданыстағы заңнамаға сәйкес кез келген адам федерация ашып, әділет органдарында тіркеліп, ТСМ-не аккредиттеу үшін құжаттарды ұсына алады. Бұл мемлекеттік қызмет екенін ескере отырып, құжаттардың барлық пакеті бар болса, ТСМ бұл федерацияны аккредиттеуге міндетті.*

Мемлекеттік көрсетілетін қызметтерді жеңілдету мақсатында спорт федерацияларын аккредиттеу тәртібін біріздендіру және спорт түрлерін, спорттық пәндерді тану, сондай-ақ Олимпиада хартиясының 28-тармағының 2.1) тармақшасына сәйкес республикалық және облыстық аккредиттелген спорт федерациясының мәртебесін ұлттық спорт федерациясына өзгерту.

Сондай-ақ дене шынықтыру және спорт субъектілерінің тізбесін кеңейту күтілуде (ҚР ҰОК, ҚР ҰПҚ, ҚР ҰСК, Қазақстанның арнайы олимпиадасы, допингке қарсы ұйымдар, дене шынықтыру және спорт қоғамдары).

**6** **СЛАЙД**

**Үшінші. Спорттық резервтерді дайындауды жетілдіру**

Егер білім беру жүйесінде ұйымның орналасқан жеріне қарамастан білім алушылар бірдей оқу бағдарламасы бойынша, бірыңғай стандарт бойынша білім алса, спорт саласында балалар мен жасөспірімдер спорт мектептерінде спортшыларды даярлаудың мұндай стандарттарының болмауына байланысты балалар құрама командалардың құрамына кірген кезде әртүрлі әдістеме бойынша жаттығады, бас жаттықтырушы кейбіреулерін қайта даярлап, дайындықты нөлден бастауға мәжбүр болады, бұл спортшылардың нәтижелеріне теріс әсер етеді. Осы олқылықтың орнын толтыру үшін Заң жобасында спорттық дайындықтың ұлттық стандарттарын әзірлеу және бекіту көзделген.

***Анықтама үшін:*** *бұл құжатта барлық ақпаратты қамтитын спорт түрі бойынша спортшыны дайындаудың бүкіл процесінің стандарттары болады: оқу, теориялық және практикалық бағдарламалар, дайындықтың әрбір кезеңінің әдістері, жабдықтарды пайдалану және т.б.*

Сондай-ақ спорт түрлері бойынша сабақтар үшін ең төменгі жасты бекіту, орта мектеп ОРММИК *(олимпиадалық резервтің мамандандырылған мектеп-интернат-колледжі),* СДБМИ *(спорттағы дарынды балаларға арналған мектеп-интернат)* және спорт колледжінің оқушыларын дене тәрбиесі бойынша сабақтардан босату көзделеді, өйткені осы білім беру ұйымдарының оқушылары күніне екі рет спорт түрі бойынша күшейтілген жаттығу сабақтарын өткізеді.

**Төртінші. Спорттық медицинаның дамуы**

Спорттық медицина бүкіл әлемде спорттық жаттығулардың құрамдас бөлігі ретінде танылған. Жаттығу процесімен қатар спортшылардың көрсеткіштеріне спортшылардың денсаулығын сақтауға және қалпына келтіруге бағытталған шаралар кешені және психологиялық сипаттағы шаралар әсер етеді.

Бұл жұмыстарды Министрлікке қарасты **спорттық медицина және оңалту орталығы**, облыстық деңгейде – **11** облыстық және қалалық дәрігерлік-дене шынықтыру диспансерлері жүргізеді.

Сонымен қатар, **2 өңірде** диспансер қызметін спорт ұйымдарының құрылымдық бөлімшелері *(медициналық бөлімшелер)* атқарады *(Маңғыстау және Жамбыл облыстары),* ал республиканың 7 облысында бұл ұйымдар мүлдем жоқ *(Ақтөбе, Алматы, Атырау, Қызылорда, Ұлытау, Батыс Қазақстан және Солтүстік Қазақстан облыстарында).*

Заң жобасы аясында «спорттық медицинаны ұйымдастыру», «спорттық медицина» сияқты ұғымдарды енгізуді, сондай-ақ Ұлттық спорттық медицина және оңалту ұйымының функцияларына жеке бап бөлуді көздейді.

Осымен қатар келесі түзетулер қарастырылған:

- әкімшілік реформаның (ревизия) 2-кезеңі шеңберінде **құзыреттерді шектеу;**

- **тұжырымдамалық аппаратты кеңейту** *(«спорт медицинасын ұйымдастыру», «спорт түрлері бойынша ҚР командалары», «облыстардың, республикалық маңызы бар қалалардың және астананың командалары», «спорттық медицина», «кәсіби спорт федерациясы», «кәсіби спорт клубы», «дене шынықтырумен және спортпен жүйелі түрде айналысатын», «дене шынықтыру-спорт қоғамдары», «спорттық дайындықтың ұлттық стандарттары», «ресми спорттық іс-шаралар», «бейресми спорттық іс-шара»);*

- **кейбір ұғымдарды нақтылау** *(«жоғары дәрежелі спортшы», «жоғары жетістіктер спорты», «ҚР халқының физикалық дайындығының президенттік тестілері», «мемлекеттік жаттықтырушы», «олимпиадалық емес спорт түрі», «олимпиадалық спорт түрлері», «паралимпиадалық емес спорт түрлері», «Паралимпиадалық ойындар», «паралимпиадалық спорт түрлері», «спорт резерві», «спорт түрлері бойынша ҚР Ұлттық командалары», «спорт түрлері бойынша ҚР Штаттық ұлттық командалары», «спорт түрі бойынша Қазақстан Республикасы Ұлттық командасының бас жаттықтырушысы», «спорт түрлері тізілімі», «спорттық іс-шаралар», «спорттық іс-шаралардың бірыңғай республикалық күнтізбес», «спортшы», «спорттың басым түрлері», «спортшы»);*

- бұқаралық және балалар-жасөспірімдер спортын дамытуға қаражатты қайта бағдарлау мақсатында **кәсіби спорт клубтарын ұстауға арналған лимиттерді бекіту;**

- **аккредиттелген спорт федерацияларының құқықтары мен міндеттерін** кеңейту:

- спорт түрі (түрлері) бойынша спорт пәндерін тану және спорт түрлерінің тізіліміне енгізу туралы ұсыныстар енгізу;

- дене шынықтыру және спорт саласындағы уәкілетті органға бекітуге ұсынымдар:

1) жоғары жетістіктер спорт түрлері бойынша кешенді нысаналы бағдарламалар;

2) жоғары жетістіктер спорт түрлері бойынша спорттық жарыстар туралы ережелер (регламенттер);

- спорт түрлері бойынша спортшылардың әрбір жас тобы үшін оқу-жаттығу процесінің әдістемелік құралдарын әзірлеу.

Сонымен қатар, Қазақстан Республикасының Ұлттық Олимпиадалық, Паралимпиадалық және Сурдлимпиадалық комитеттерінің құзыретінен Қазақстан Республикасы құрама командаларының **бас жаттықтырушыларын** және олимпиадалық, Паралимпиадалық және сурдлимпиадалық спорт түрлері бойынша **Мемлекеттік жаттықтырушыларды тағайындауды және лауазымдарынан босатуды** келісуді алып тастау көзделеді.

Жалпы, заң жобасы шешуге бағытталған негізгі міндет – барлық дене шынықтыру және спорт субъектілерінің «дене шынықтыру және спорт туралы» Қазақстан Республикасы Заңының талаптарын қатаң және мүлтіксіз сақтауы.

Заң жобасы кәсіпкерлік субъектілерінің мүдделерін қозғамайды және республикалық бюджеттен қосымша қаржы бөлуді талап етпейді.

Жоғарыда аталған барлық өзгерістер мен толықтырулар дене шынықтыру және спорт саласын жетілдіруге және министрліктің қызметіне қатысты заңдарда шамадан тыс регламенттеуді болдырмауға бағытталған.

Құрметті депутаттар, ұсынылып отырған түзетулерді қолдауларыңызды сұраймыз.

**Назарларыңызға рақмет!**